ફિલ્મ જોઈને લાગે છે કે સિદ્ધાર્થ અને રકુલની લવસ્ટોરીને આ ફિલ્મનો ભાગ કેમ બનાવવામાં આવી? જો આવું ન કરત તો નીરજ ફિલ્મને સવા બે કલાકમાં ખૂબ સહેલાઈથી પૂરી કરી શક્યા હોત. જે ફિલ્મના બિઝનેસ માટે પણ સારી બાબત હોત. જો એક્ટિંગની વાત કરવામાં આવે તો મનોજ બાજપેયી છેવટ સુધી દર્શકોને પોતાની સીટ પર બાંધી રાખવા માટે સક્ષમ છે. ફિલ્મમાં તેમની એક્ટિંગ જ સૌથી મોટો પ્લસ પોઇન્ટ છે. જ્યારે સિદ્ધાર્થ માટે પણ આ ફિલ્મ ખાસ છે. તેણે પણ પોતાની દમદાર એક્ટિંગ દ્વારા જય પક્ષીના કેરેક્ટરને જીવંત કરી દેખાડ્યું છે. જ્યારે અનુપમ અને નસીર બંનેના રોલ પણ પરફેક્ટ છે.